Taas kord oodatakse kiriku seisukohta ning mulle tundub, et sedapuhku on tegemist tõsisema küsimusega kui kohukesereklaam või pronkssõdur. Ma ei arva, et tuha päheraputamine mineviku «hirmu- ja vägivallategude» eest kiriku mainet avalikkuse  silmis oluliselt tõstaks ja vaevalt saab Maavalla Koja avaldust pidada kõigi pärimuskultuuri viljelejate meelsuse väljendajaks. Kuid see ei tee olematuks tõsiasja, et väga paljude eestlaste, sealhulgas tippintellektuaalide meelest on eesti omakultuur ja kristlus kui mitte lausa vastandlikud, siis vähemasti kaks ise asja.